‘ડૉક્ટર, હું એક ફાઇનાન્સ કંપનીમાં જોબ કરું છું. મને યંગ બિઝનેસ અચીવરનો અેવોર્ડ મળ્યો છે. પણ મને એનો ખાસ આનંદ નથી. મને સતત આળસ અને કન્ફ્યૂઝન રહ્યા કરે છે.’ બાવીસ વર્ષના પ્રીતિશનો ચહેરો પણ મૂંઝવણભર્યો જ હતો. એણે આગળ વાત કરી,‘હું અત્યારે સી.એ.ના ફાઇનલ યરમાં છું અને સાથે જોબ પણ કરું છું. મારે જોબ કરવી પડે છે એટલે કરું છું. બાકી ખાસ કંઈ ગમે નહીં. જોકે, મેં મારા બિહેવિયરનું થોડું એનાલિસિસ કર્યું તો એવું લાગ્યું કે હું હંમેશાં ફોલોઅર રહી શકું. લીડર ક્યારેય બની શકું નહીં. મને કોઈ ડેડલાઇન આપે તો જ કામ કરી શકું. મને ખબર પડે કે મારે આમ જ કરવું જોઈએ. તો પણ મારે કોઈના ઓર્ડર્સ તો જોઈએ જ. મેં જોયું છે કે મારામાં કોઈ પેશન જ નથી. હંમેશાં કરિયરને લઈને મૂંઝવણમાં રહું છું.’